Edin Dzeko mistenni jħalli lil Roma f'Ġunju L-attakkant ta' Roma Edin Dzeko jidher destinat li jħalli lill-Giallorossi f'Ġunju, l-aktar minħabba li r-relazzjoni tiegħu mal-coach Paulo Fonseca xejn mhi waħda pożittiva. Ir-riżultati miksuba minn Fonseca dan l-istaġun se jiġu evalwati mis-sidien ta' Roma, iżda jidher li sa issa huwa kkonvinċa lill-Grupp Friedkin, minkejja rapporti ta' kuntatt ma' Max Allegri. Dzeko irritorna għat-taħriġ din il-ġimgħa u se jkun disponibbli għal-logħba tas-Sibt kontra Juventus. Rapporti sostnew li l-player ta' 34 sena se jitneħħa minn captain mar-ritorn tiegħu fl-iskwadra. Dzeko deher li kien lest li jingħaqad ma' Juventus fis-sajf li għadda, iżda ftehim possibbli waqa' meta Arek Milik ma ngħaqadx ma' Napoli.